CELEX: 32007R0497
Language: et
Date: 2007-05-04 00:00:00
Title: Komisjoni määrus (EÜ) nr 497/2007, 4. mai 2007 , endo-1,4-beeta-ksülanaasi EC 3.2.1.8 (Safizym X) lubamise kohta söödalisandina (EMPs kohaldatav tekst )

5.5.2007   
            
            
               ET
            
            
               Euroopa Liidu Teataja
            
            
               L 117/11
            
         
      KOMISJONI MÄÄRUS (EÜ) nr 497/2007,
   4. mai 2007,
   endo-1,4-beeta-ksülanaasi EC 3.2.1.8 (Safizym X) lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatavate söödalisandite lubamise kord ning selliste lubade andmise põhjused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 esitati loataotlus käesoleva määruse lisas nimetatud valmistise kohta. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Trichoderma longibrachiatum’i (CNCM MA 6-10) abil toodetud endo-1,4-beeta-ksülanaasi EC 3.2.1.8 (Safizym X) valmistise uue kasutusviisi lubamist (võõrutatud) põrsaste söödalisandina ning selle klassifitseerimist söödalisandite kategooriasse “zootehnilised lisandid”.
            
         
               (4)
            
            
               Tähtajatu luba Trichoderma longibrachiatum’i (CNCM MA 6-10) abil toodetud endo-1,4-beeta-ksülanaasi EC 3.2.1.8 kasutamiseks broilerkanade puhul anti komisjoni määrusega (EÜ) nr 1453/2004, (2) broilerkalkunite puhul komisjoni määrusega (EÜ) nr nr 943/2005 (3) ja munakanade puhul komisjoni määrusega (EÜ) nr 1810/2005. (4)
               
            
         
               (5)
            
            
               On esitatud uusi andmeid, mis toetavad loataotlust (võõrutatud) põrsaste puhul. Euroopa Toiduohutusamet (edaspidi “toiduohutusamet”) otsustas oma 17. oktoobri 2006. aasta arvamuses, et Trichoderma longibrachiatum’i (CNCM MA 6-10) abil toodetud endo-1,4-beeta-ksülanaasi EC 3.2.1.8 (Safizym X) valmistis ei mõju kahjulikult ei loomade ega inimeste tervisele ega keskkonnale. (5) Toiduohutusamet jõudis ka järeldusele, et valmistis ei põhjusta muid ohte, mis võiksid määruse (EÜ) nr 1831/2003 artikli 5 lõike 2 alusel välistada sellele loa andmise. Kõnealuse arvamuse kohaselt ei ole valmistisel kahjulikku mõju nimetatud täiendavale loomakategooriale. Toiduohutusameti arvates ei ole vajadust turustusjärgse järelevalve erinõuete järele. Selle arvamusega kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (6)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (7)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub zootehniliste söödalisandite kategooriasse ja seedimist soodustavate ainete funktsionaalrühma, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. mai 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (2)  ELT L 269, 17.8.2004, lk 3.
   
      (3)  ELT L 159, 22.6.2005, lk 6.
   
      (4)  ELT L 291, 5.11.2005, lk 5. Määrust on muudetud määrusega (EÜ) nr 184/2007 (ELT L 63, 1.3.2007, lk 1).
   
      (5)  Loomasöödas kasutatavate söödalisandite ja toodete või ainete teaduskomisjoni arvamus ensüümtoote Safizym X (endo-1,4-beeta-ksülanaas) ohutuse ja tõhususe kohta põrsaste söödalisandina vastavalt määrusele (EÜ) nr 1831/2003. Vastu võetud 17. oktoobril 2006. EFSA Teataja (2006) 405, lk 1–10.
   
      LISA
      
                  Lisandi identifitseerimisnumber
               
               
                  Loa omanik
               
               
                  Söödalisand
                  (kaubanimi)
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Kasutusloa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  Zootehniliste lisandite kategooria. Funktsionaalrühm: seedimist soodustavad ained.
               
            
                  4a1613
               
               
                  Société Industrielle Lesaffre
               
               
                  Endo-1,4-beeta-ksülanaas
                  EC 3.2.1.8
                  (Safizym X)
               
               
                  
                               
                           
                           
                              
                                 Söödalisandi koostis:
                              
                              endo-1,4-beeta-ksülanaas, toodetud Trichoderma Longibrachiatum’i (CNCM MA 6-10W) abil, minimaalse aktiivsusega:
                              
                                           
                                       
                                       
                                          pulbrina: 70 000 IFP (1)/g
                                       
                                    
                                           
                                       
                                       
                                          vedelikuna: 7 000 IFP/ml
                                       
                                    
                        
                               
                           
                           
                              
                                 Toimeaine iseloomustus:
                              
                              endo-1,4-beeta-ksülanaas, toodetud Trichoderma Longibrachiatum’i (CNCM MA 6-10W) abil
                           
                        
                               
                           
                           
                              
                                 Analüüsimeetod
                                  (2)
                              
                              Redutseerivate suhkrute meetod endo-1,4-beeta-ksülanaasile, milles redutseerivate suhkrute saagise määramiseks kasutatakse dinitrosalitsüülhappe kolorimeetrilist reaktsiooni nende suhkrutega.
                           
                        
               
                  Põrsad (võõrutatud)
               
               
                  —
               
               
                  840 IFP
               
               
                   
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik doos ühe kilogrammi täissööda kohta: 1 680 IFP.
                           
                        
                              3.
                           
                           
                              Kasutatakse (võõrutatud) põrsaste puhul, kehakaaluga kuni 35 kg.
                           
                        
                              4.
                           
                           
                              Kasutatakse segajõusöödas, mis sisaldab rohkesti tärkliste rühma mittekuuluvaid polüsahhariide (peamiselt arabino-ksülaane), nt jõusööt, mis sisaldab üle 20 % nisu.
                           
                        
               
                  25.5.2017
               
            
         (1)  Üks IFP on ensüümi kogus, mis pH taseme 4,8 ja temperatuuri 50 °C juures vabastab kaera ksülaanist ühe mikromooli redutseerivaid suhkruid (ksüloosi ekvivalente) minutis.
      
         (2)  Analüüsimeetodi üksikasjad on kättesaadavad ühenduse tugilabori veebilehel www.irmm.jrc.be/html/crlfaa/